ગુજરાત વિધાનસભાની છ બેઠકોમાંથી સૌથી ઓછું  મતદાન અમરાઈવાડી બેઠક ઉપર ૩૪.૭૫ ટકા જેટલું નોંધાવા પામ્યું  છે, ભાજપના ગઢ સમાન આ બેઠક ઉપર કેન્દ્ર અને રાજ્ય સરકારના  મંત્રીએ સોસાયટીઓની પણ મિટિંગો લીધી હતી, જોકે ખૂબ ઓછું  મતદાન થતાં ભાજપના મોવડીઓમાં પણ ચિંતાનું મોજું ફરી  વળ્યું છે, એક મત એવો પણ વ્યક્ત થઈ રહ્યો છે કે, સ્થાનિક  લોકોના કેનાલ, રસ્તા સહિતનાં કામો ના થતાં તેની  નારાજગીરૂપે ઉપરાંત ભાજપમાં અંદરો અંદરની જૂથબંધીના કારણે  ખૂબ ઓછું મતદાન નોંધાયું છે.